De danske mestre har fundet den næste modstander i Europa League

Køb adgang til at se VM for klubhold med Liverpool lige her!

FCK København har trukket skotske Celtic i 1/16-finalerne i Europa League.

- Jeg synes, det var en fin lodtrækning for os, og vi har en fair chance for at gå videre, siger manager Ståle Solbakken.

- Det er et hold, der er interessant rent tilskuermæssigt, og som vi før har haft nogle hårde dyster mod. Jeg vurderer chancerne som 50/50, så det er som sagt en fin modstander at få.

Det traditionsrige hold vandt ganske overraskende deres gruppe foran blandt andre Lazio, som helt glippede videre avancement. Skotterne vandt begge møder mod Rom-klubben, hvilket var stærkt afgørende for, at Glasgow-mandskabet spillede sig videre sammenlagt.

Profilerne er mange på mesterholdet, men i europæisk sammenhæng har det især været den skotske landsholdsspiller Ryan Christie, som har gjort sig positiv bemærket. Den offensive kant, der også kan dække angriber-pladsen, har scoret tre mål i gruppespillet, hvilket gør ham til Celtics topscorer. Sammen med James Forrest, der besætter den modsatte kant – også på landsholdet – kan det blive en vanskelig duo for FCK at dæmme op for.

FCK mødte dem tilbage i 2006, da de var i samme Champions League-gruppe. Her vandt skotterne med Thomas Gravesen på holdet 1-0 hjemme, mens det blev til en FCK-sejr på 3-1 hjemme i Parken.

Foto: Lars Krabbe/Polfoto

De danske mestre sled sig videre fra gruppespillet, hvor de tabte sidste kamp mod Malmø. De fik dermed andenpladsen i gruppe B, fordi Dynamo Kiev dummede sig mod bundhold Lugano.

Umiddelbart spiller FC København første kamp i 1/16-finalen hjemme torsdag 20. februar, mens afgørelsen falder en uge senere.

Dermed når danskerne kun en enkelt Superliga-kamp mod Esbjerg inden første opgør i den europæiske turnering, mens skotterne er i fuld gang med turnering, som kun afbrydes et par uger i januar.

Se hvem der mødes i Champions League lige her

Her er alle 1/16-finaler i Europa League Wolverhampton - Espanyol

Sporting CP - Istanbul Basaksehir

Getafe - Ajax

Bayer Leverkusen - Porto

Copenhagen - Celtic

Apoel - Basel

Cluj - Sevilla

Olympiacos - Arsenal

AZ Alkmaar - Lask Linz

Club Brugge - Manchester United

Ludogorets - Inter

Eintracht Frankfurt - RB Salzburg

Shakhtar Donetsk - Benfica

VfL Wolfsburg - Malmø

Roma - Gent

Rangers - Braga Vis mere Luk

Superligaen Indefra: Frygter Brøndbys klo i stjernen

Se også: Danmarks onde ånd frosset ud: Ikke inviteret til julefest

KÆMPE galleri: 17 Sportsstjerner uden tøj